คนแห่แลกธนบัตรที่ระลึกที่ธนาคารออมสิน
ประชาชนจำนวนมาก พากันต่อแถว แลกธนบัตรที่ระลึกในโอกาสเฉลิมพระชนมพรรษาครบ 7 รอบ 84 พรรษา  ที่ธนาคารออมสิน
18 ต.ค. 2559

ประชาชนจำนวนมาก พากันต่อแถว แลกธนบัตรที่ระลึกในโอกาสเฉลิมพระชนมพรรษาครบ 7 รอบ 84 พรรษา  ที่ธนาคารออมสิน 
บรรยากาศที่ธนาคารออมสิน ประชาชนจำนวนมากได้พากันต่อแถวเพื่อแลกธนบัตรที่ระลึกในโอกาสเฉลิมพระชนมพรรษาครบ 7 รอบ 84 พรรษา เมื่อปี พ.ศ.2554 ซึ่งธนาคารออมสิน ได้นำออกมาให้ประชาชนได้แลกมีจำนวน 9 หมื่นชุด มี 2 แบบ คือ  แบบธนบัตรกับแผ่นพับเป็นซองใส่ธนบัตร จำหน่ายชุดละ 200 บาท และแบบธนบัตรพร้อมกรอบอคริลิคและหีบเพลง จำหน่ายชุดละ 500 บาท โดยจำกัดการแลกจำนวนคนละไม่เกิน 5 ชุด สำหรับแบบชุดละ 200 บาท และจำกัดชุดหีบเพลง คนละไม่เกิน 1 ชุด และแลกได้เฉพาะที่ธนาคารออมสินสำนักงานใหญ่เท่านั้น